PATVIRTINTA

Rokiškio rajono savivaldybės tarybos

2020 m. balandžio 24 d. sprendimu Nr. TS-

**ROKIŠKIO CHOREOGRAFIJOS MOKYKLOS REORGANIZAVIMO, PRIJUNGIANT PRIE** **ROKIŠKIO RUDOLFO LYMANO MUZIKOS MOKYKLOS, SĄLYGŲ APRAŠAS**

**I SKYRIUS**

**BENDROSIOS NUOSTATOS**

1. Rokiškio choreografijos mokyklos reorganizavimo, prijungiant ją prie Rokiškio Rudofo Lymano muzikos mokyklos, sąlygų aprašas (toliau – aprašas) reglamentuoja Rokiškio choreografijos mokyklos reorganizavimą, prijungiant ją prie Rokiškio Rudofo Lymano muzikos mokyklos.

2. Aprašas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos civilinio kodekso 2.96 straipsniu, 2.97 straipsnio 3 dalimi, 2.99 straipsnio 1 ir 2 dalimis, 2.101 ir 2.103 straipsniais, Lietuvos Respublikos švietimo įstatymo 44 straipsnio 2 punktu, Lietuvos Respublikos biudžetinių įstaigų įstatymo 4 straipsnio 2 dalimi, 3 dalies 4, 7 punktais, 4 dalimi, 14 straipsniu, ir Rokiškio rajono savivaldybės tarybos 2020 m. vasario 27 d. sprendimu Nr. TS- 44 „Dėl sutikimo reorganizuoti Rokiškio choreografijos mokyklą“.

**II SKYRIUS**

**REORGANIZAVIME DALYVAUJANČIŲ ĮSTAIGOS**

3. Reorganizuojamas juridinis asmuo:

3.1. įstaigos pavadinimas – Rokiškio choreografijos mokykla;

3.2. teisinė forma – biudžetinė įstaiga;

3.3. buveinė – Respublikos g. 96, LT-42136 Rokiškis;

3.4. kodas – 191570356;

3.5. registras, kuriame kaupiami ir saugomi duomenys apie juridinį asmenį – valstybės įmonė Registrų centras (Juridinių asmenų registras).

4. Dalyvaujantis reorganizavime juridinis asmuo:

4.1. pavadinimas – Rokiškio Rudolfo Lymano muzikos mokykla;

4.2. teisinė forma – biudžetinė įstaiga;

4.3.buveinė – Kauno g. 4, LT-42115 Rokiškis;

4.4. kodas – 190253584;

4.5. registras, kuriame kaupiami ir saugomi duomenys apie juridinį asmenį – Valstybės įmonė Registrų centras (Juridinių asmenų registras).

**III SKYRIUS**

**REORGANIZAVIMO BŪDAS, PASIBAIGIANTI BIUDŽETINĖ ĮSTAIGA IR PO REORGANIZAVIMO VEIKSIANTI BIUDŽETINĖ ĮSTAIGA, REORGANIZAVIMO TIKSLAS IR PO REORGANIZAVIMO VEIKSIANČIOS ĮSTAIGOS TEISES IR PAREIGAS ĮGYVENDINANTI INSTITUCIJA**

5. Reorganizavimo būdas – prijungimas: Rokiškio choreografijos mokykla prijungiama prie Rokiškio Rudolfo Lymano muzikos mokyklos.

6. Po reorganizavimo Rokiškio Rudolfo Lymano muzikos mokykla (adresas - Kauno g. 4, LT-42115 Rokiškis), turinti Choreografijos skyrių (adresas - Respublikos g. 96, LT-42136 Rokiškis) tęs veiklą, o Rokiškio choreografijos mokykla veiklą baigs.

7. Reorganizavimo tikslas – optimizuoti Rokiškio choreografijos mokyklos ir Rokiškio Rudolfo Lymano muzikos mokyklos valdymą, užtikrinant kokybišką mokyklai priskirtų funkcijų vykdymą, siekiant geresnės ugdymo kokybės bei efektyvesnio išteklių naudojimo.

8. Po reorganizavimo veiksiančios Rokiškio Rudolfo Lymano muzikos mokyklos savininko teises ir pareigas įgyvendins Rokiškio rajono savivaldybės taryba.

**IV SKYRIUS**

**TEISIŲ IR PAREIGŲ PERĖMIMO MOMENTAS**

9. Pasibaigus reorganizavimui, baigiasi Rokiškio choreografijos mokyklos teisės ir pareigos. Teisės ir pareigos pereis po reorganizavimo tęsiančiai veiklą Rokiškio Rudolfo Lymano muzikos mokyklai nuo **2020 m. rugpjūčio 28 d.**

10. Rokiškio choreografijos mokykla po reorganizavimo kaip juridinis asmuo savo veiklą baigia nuo jo išregistravimo iš Lietuvos Respublikos Juridinių asmenų registro dienos, bet ne vėliau kaip **2020 m. rugpjūčio 27 d.**

11. Po reorganizavimo veiksianti įstaiga – Rokiškio Rudolfo Lymano muzikos mokykla, turinti Choreografijos skyrių, vykdys pradinio muzikinio formalųjį švietimą papildančio ugdymo ir pagrindinio muzikinio formalųjį švietimą papildančio ugdymo programas, ankstyvojo muzikinio ugdymo, profesinės linkmės muzikinio ugdymo modulį, neformaliojo vaikų ir suaugusiųjų švietimo, trumpalaikes muzikinio ugdymo programas, pradinio šokio formalųjį švietimą papildančio ugdymo programas; pagrindinio šokio formalųjį švietimą papildančio ugdymo programas; meninės saviraiškos programas; detalesnės funkcijos, kurias įgyvendins po reorganizavimo veiksianti biudžetinė įstaiga, bus nustatytos Rokiškio Rudolfo Lymano muzikos mokyklos nuostatuose.

**V SKYRIUS**

**REORGANIZUOJAMO JURIDINIO ASMENS TURTAS, APSKAITOS IR KITI DOKUMENTAI**

12. Reorganizuojama biudžetinė įstaiga Rokiškio choreografijos mokykla reorganizavimo datai (iki reikalų perdavimo datos) turi pateikti ir perduoti:

12.1 reorganizuojamos įstaigos valdomo nekilnojamojo turto, ilgalaikio ir trumpalaikio, materialaus ir nematerialaus kilnojamojo turto ar turto perduoto pagal panaudą, paslaugą, apskaitos žiniaraščius su įsigijimo balansine ir likutine verte;

12.2 pirkėjų, tiekėjų (debitorių, kreditorių skolų) įsiskolinimo žiniaraščius;

12.3 biudžeto išlaidų sąmatos vykdymo (su FVAS registravimo funkcija) balansą;

12.4 banko (-ų) sąskaitų išrašų likučių suvestinę reorganizavimo datai.

13. Reorganizuojamų biudžetinių įstaigų Rokiškio rajono savivaldybės mero potvarkiu sudaryta komisija, turto, apskaitos ir kitų dokumentų perdavimo metu, iki 2020 m. rugpjūčio 27 d. surašo reikalų perdavimo ir priėmimo aktą, patvirtintą Rokiškio rajono savivaldybės mero 2020 m. vasario 13 d. potvarkiu Nr. MV-6„Dėl Rokiškio rajono savivaldybės biudžetinių įstaigų vadovų reikalų perdavimo“ (pridedama).

14. Visas savivaldybės nuosavybės teise priklausantis reorganizuojamai Rokiškio choreografijos mokyklai turtas, apskaitos ir kiti dokumentai bus perduoti teisės aktų nustatyta tvarka iki 2020 m. rugpjūčio 27 d.. (imtinai) Rokiškio Rudolfo Lymano muzikos mokyklai.

15. Reorganizuojamos Rokiškio choreografijos mokyklos finansinę atskaitomybę, finansinius įsipareigojimus, kitų ūkinių reikalų dokumentų bylas po reorganizavimo perims Rokiškio Rudolfo Lymano muzikos mokykla.

16. Rokiškio choreografijos mokyklos archyvas perduodamas Rokiškio Rudolfo Lymano muzikos mokyklai.

**VI SKYRIUS**

**BAIGIAMOSIOS NUOSTATOS**

17. Rokiškio choreografijos mokyklos ir Rokiškio Rudolfo Lymano muzikos mokyklos direktoriai reorganizavimo metu privalo užtikrinti nepertraukiamą įstaigų nuostatuose numatytų veiklų vykdymą.

18. Reorganizuojama mokykla įpareigojama sudaryti tik tuos sandorius, kurie būtini įstaigos veiklai užtikrinti iki jos reorganizavimo pabaigos, o juos sudarant informuoti kitas sandorių šalis apie įstaigų reorganizavimą.

Rokiškio choreografijos mokyklos direktorius Arūnas Skardžius

Rokiškio Rudolfo Lymano muzikos mokyklos direktorė Vilma Steputaitienė